text: وزیر موصوف نے ایوان کو مطلع کیا کہ بیرون ملک منعقد ہونے والی بین الاقوامی نمائشوں اور تجارتی میلوں میں شرکت کے لئے اہل کے وی آئی اداروں کو مارکیٹ پروموشن اینڈ ڈیولپمنٹ اسسٹنٹس (ایم پی ڈی اے) کے تحت امداد فراہم کی جاتی ہے۔ انہیں جگہ کے کرائے کے لئے ایک لاکھ 25 ہزار روپے اور ہوائی سفر کے کرائے کے لئے ایک لاکھ روپے تک کی امداد دی جاتی ہے۔ کے وی آئی اداروں کو ملک اور بیرون ملک نمائشوں کے علاوہ ریاستی اور قومی سطح پر ہونے والی نمائشوں کے لئے بھی مالی مراعات دی جاتی ہیں۔ وزیر موصوف نے بتایا کہ کے وی آئی سی اور آدتیہ برلا فیشن اینڈ ریٹیل لمیٹڈ ، ریمنڈس اور اروند ملس کے درمیان ملک اور بیرون ملک کھادی کا کپڑا فروخت کرنے کے لئے ایک مفاہمت نامے پر بھی دستخط کئے گئے ہیں۔